cyanic-selkie/wikianc huggingface dataset:
אמה גולדמן
זכויות להט"ב
גולדמן לחמה בגאון למען לסביות והומואים ויצאה בגלוי כנגד דעות קדומות לגבי הומוסקסואלים ובעלי זהויות מגדריות לא-נורמטיביות. אמונתה כי שחרור חברתי צריך לכלול גם "היפוכים" (באנגלית: inverts, הכוונה לכל איש או אישה בעלי זהויות מגדריות או נטיות מיניות לא הטרונורמטיביות) הייתה למעשה חסרת תקדים בתקופתה, אפילו בקרב אנרכיסטים. מגנוס הירשפלד כתב: "היא הייתה האישה הראשונה והיחידה, בטח שהאישה האמריקאית הראשונה והיחידה, שהגנה על אהבה הומוסקסואלית בפני כלל הציבור". באינספור נאומים ומכתבים הגנה גולדמן על זכותם של להט"בים לאהוב כפי שהם ראו לנכון, וגינתה את הפחד והסטיגמות הקיימות לגביהם. על כך כתבה במכתב להירשפלד: "זו היא טרגדיה, אני חושבת, שאנשים ששונים במיניות שלהם כלואים בעולם המגלה הבנה כה מועטה כלפיהם, וכל כך אדיש לכל הגוונים והצורות שיש למגדר, והמשמעות הגדולה שלהם לחיים".
פשיעה ובתי כלא
גולדמן ראתה בפשיעה תוצאה טבעית של מערכת כלכלית לא צודקת. במאמרה, "בתי כלא: פשע חברתי וכישלון", היא מצטטת סופרים של המאה ה-19 כגון פיודור דוסטויבסקי ואוסקר ויילד, וכותבת: "שנה אחר שנה, שערי גיהנום הכלא מחזירים לעולם ציבור רזה, מעוות, חסר-רצון והרוס של האנושות, עם אות קין על מצחם, תקוותיהם מעוכות, וכל הנטיות הטבעיות שלהם מסוכלות. כאשר אין דבר מלבד רעב וחוסר-אנושיות המקבלים את פניהם, קורבנות אלו שוקעים במהרה חזרה בפשע, כאפשרות הקיום היחידה".
אתאיזם, דת וציונות
כאתאיסטית מסורה, ראתה גולדמן בדת כלי נוסף לשליטה ופיקוח. במאמרה, "הפילוסופיה של האתאיזם" היא מצטטת רבות את מיכאיל באקונין בנושא זה, ומוסיפה:
במאמרים כמו "הצביעות שבפוריטניות" ובנאום שכותרתו "כישלון הנצרות", גולדמן הקימה לעצמה מספר רב של אויבים בקהילות הדתיות, כיוון שתקפה את הגישות והמאמצים המוסריים שלהם לשלוט בהתנהגות האנושית. גולדמן האשימה את הנצרות ב"הנצחה של חברת עבדים", בטענתה שהיא מכתיבה את פעולות האנשים על פני כדור הארץ ומציעה לאנשים עניים הבטחה כוזבת של עתיד מלא שפע בגן-עדן. בנוסף, גולדמן הייתה ביקורתית כלפי התנועה הציונית, אותה ראתה כניסוי כושל נוסף בשליטה מדינית.
מורשת
גולדמן זכתה לפרסום רב במהלך חייה. פעילותה הציבורית ותמיכתה באנרכיזם הקנו לה אוהדים ומבקרים לרוב. היא אף תוארה, כ"אישה המסוכנת ביותר באמריקה". אולם, לאחר מותה והחל מאמצע המאה ה-20, מקומה נפקד. אקדמאיים והיסטוריונים של האנרכיזם ראו אותה כנואמת ופעילה גדולה, אך לא התייחסו אליה כהוגה פילוסופית או תאורטית, כפי שהתייחסו, למשל, לפיוטר קרופוטקין. היא השפיע על דעות של מספר אנרכיסטים כמו בה ג'ין, נואי איטו ומרגרט סנגר.
בשנת 1970, הוצאת דובר האמריקאית הוציאה לאור מחדש את האוטוביוגרפיה שלה, "לחיות את חיי", ובשנת 1972, הסופרת הפמיניסטית, אליקס קייטס שולמן, הוציאה אוסף של כתביה ונאומיה של גולדמן בשם "אמה האדומה מדברת". עבודות אלו הביאו את חייה וכתביה של גולדמן לקהל רחב יותר, ופמיניסטיות מגל השני של הפמיניזם, אימצו את כתביה. בשנת 1973, חבר של שולמן, שהיה גם עובד בבית דפוס, ביקש ממנה ציטוט של גולדמן לשימוש על חולצות טי-שירט. היא שלחה לו מבחר ציטוטים מ"לחיות את חיי", בו גם את "הזכות לביטוי עצמי, זכות כולם לדברים יפהפיים וזוהרים". חברה של שולמן יצר פרפרזה שהפכה לאחד הציטוטים המפורסמים ביותר המיוחסים לגולדמן, על אף שהיא, ככל הנראה, מעולם לא אמרה או כתבה אותו: "אם לא יניחו לי לרקוד, איני מוכנה לקחת חלק במהפכה שלכם". צורות שונות של אמרה זו הופיעו על אלפי חולצות, כפתורים, פוסטרים, סטיקרים, כוסות קפה, כובעים ופריטים נוספים. אף על פי שהאמרה לא הייתה מדויקת אלא פרפרזה על דברי גולדמן, הם תפסו את רוח אמונתה בחירות אישית וביטוי-עצמי.
בשנות ה-70 של המאה ה-20, תנועת הנשים "גילתה מחדש" את גולדמן. גם התנועה האנרכיסטית שקמה לתחייה בתחילת שנות ה-60, המריצה התעניינות אקדמאית מחודשת באנרכיסטים המוקדמים יותר. צמיחת התנועה הפמיניסטית הביאה גם להערכה מחדש של עבודתה הפילוסופית של גולדמן, כאשר אקדמאיים הצביעו על חשיבות תרומותיה למחשבה האנרכיסטית של זמנה. אפשר לראות את אמונתה של גולדמן בערך האסתטיקה, למשל, בהשפעות מאוחרות יותר באמנות אנרכיסטית. באופן דומה, זוקפים לזכותה של גולדמן את הרחבת טווח הפעילות האנרכיסטית לחירות מינית, זכויות הנוגעות לרבייה, וחופש הביטוי.
דמותה של גולדמן גולמה ביצירות רבות במהלך השנים, כאשר המפורסמת שבהן הייתה בסרט "אדומים" משנת 1981, שם דמותה של גולדמן גולמה על ידי השחקנית מורין סטייפלטון, שאף זכתה בפרס אוסקר על תפקידה. מבין ההצגות שתיארו את חייה של גולדמן, ניתן למצוא את המחזה "אמה" מאת ההיסטוריון הווארד זין שהועלה בשנת 2002, את המחזה "אמא אדמה" מאת מרטין דוברמן שהועלה בשנת 1991, את המחזה "אמה גולדמן: אהבה, אנרכיה ועניינים אחרים" מאת ג'סיקה ליטווק שתיאר את יחסיה עם ברקמן ואת מעצרה עקב ההתנקשות בנשיא מקינלי, ועוד. כמו כן, נכתב רומן המתאר את חייה בשם "ורד אדום" מאת את'ל מאנין.
מספר ארגונים נקראו על שם גולדמן. "קליניקת אמה גולדמן", מרכז לרפואת נשים באיווה, שבחר להקרא על שמה "כהכרה על רוחה המאתגרת". "בית הקפה והספרים אמה האדומה", מרכז מידע במרילנד, אימץ את שמה מתוך האמונה ב"רעיונות והאידיאלים למענם לחמה במשך כל ימי חייה: חופש הביטוי, עצמאות ושוויון מיני וגזעי, הזכות להתארגן במקום עבודתנו ובחיינו - רעיונות ואידיאלים שאנחנו ממשיכים להילחם עבורם, אפילו היום". הבית הקואופרטיבי בוויסקונסין (חלק מהקהילה הקואופרטיבית במדיסון) גם כן אימץ את שמה.
צעצוע של סיפור בקיצור: חיית מסיבות
צעצוע של סיפור בקיצור: חיית מסיבות (באנגלית: Toy Story Toons: Partysaurus Rex, בתרגום חופשי לעברית: צעצוע של סיפור בקיצור: פרטיזאורוס רקס) הוא סרט קצר אמריקאי בהנפשה ממוחשבת לילדים מסוגת קומדיה. הסרט מבוסס על הסרט "צעצוע של סיפור" ומשמש כסרט השלישי מסדרת הסרטים "צעצוע של סיפור בקיצור". הסרט בוים ונכתב על ידי מארק וולש והופק על ידי קים אדמס.
הסרט הוקרן לראשונה בארצות הברית ב-14 בספטמבר 2012 לפני הסרט "מוצאים את נמו" שהוקרן מחדש בגרסת תלת-ממד. בישראל הסרט הופץ לראשונה בדיבוב לעברית בשנת 2012. אורך הסרט הוא כ-7 דקות, ושפת המקור שלו היא אנגלית (הסרט דובב לשפות נוספות, ביניהן: עברית, צרפתית ואיטלקית).
תקציר העלילה
הסרט מספר על רקס, בובת הדינוזאור, שמוצא את עצמו נשאר מאחור בחדר האמבטיה. בחדר האמבטיה, רקס מתיידד עם צעצועי האמבטיה של בוני, שם הם עורכים מסיבה מוזיקלית.
הדמויות והמדבבים
במאי הסרט בעברית היה שרון כהן, ומפיקת הדיבוב הייתה הדס מוזס.
מוזיקה
אמן המוזיקה האלקטרונית, בריאן ויין טרנזו, הלחין את המוזיקה של הסרט. בריאן ויין טרנזו ו-Au5 הפיקו את הרמיקס "Partysaurus Overflow" בהשראת הסרט. הרמיקס הופץ להורדה דיגיטלית ב-iTunes ובאמזון ב-19 בנובמבר 2012. הרמיקס הופץ מאוחר יותר באלבום "Dconstructed".
הפצה
הסרט הופץ לראשונה בארצות הברית ב-14 בספטמבר 2012 לפני הסרט "מוצאים את נמו" שהוקרן מחדש בגרסת תלת-ממד. ב-8 באוקטובר 2012 הסרט שודר לראשונה בטלוויזיה בערוץ דיסני, והיה זמין באתר האינטרנט של דיסני ב-10 באוקטובר 2012. החל מאוקטובר 2012, הסרט זמין בחנות ה-iTunes, פריים וידאו וביוטיוב. הסרט הופץ כבונוס למהדורת ה-Blu-ray המעודכנת של הסרט "מפלצות בע"מ" ב-19 בפברואר 2013. הסרט הופץ גם כבונוס למהדורות ה-Blu-ray וה-DVD של הסרט "צעצוע של סיפור: ההסתבכות" ב-19 באוגוסט 2014, וב-Blu-ray וב-DVD של "אוסף הסרטים הקצרים של פיקסאר, חלק 3".
בישראל הסרט הופץ לראשונה בדיבוב לעברית בשנת 2012.
ביקורות
בן קנדריק מעיתון "The Christian Science Monitor", אמר שהסרט הוא הסרט המהנה ביותר בזיכיון "צעצוע של סיפור" עד היום.
קרוב (הלכה)
קרוב הוא אדם שיש לו קרבה משפחתית לאדם אחר. בהלכה, לקרבה בין אנשים ישנה השפעה על כשרות עדות, על איסור עריות, על אבלות ואנינות, על צדקה ועוד.
איסור עריות
איסור עריות הוא איסור על יחסי מין בין קורבי משפחה. באיסור זה חלק מהתורה, בעיקר על קורבה מדרגה ראשונה ושנייה, (אב, ואם, אח ואחות, בן ובת, חותן וחמות, ודודה), בעוד קורבי משפחה רחוקים יותר אסורים מדרבנן (שניות לעריות)
לעומת איסור זה, נישואי קרובים אחרים המותרים בנישואין, כמו למשל נישואים בין דוד לאחיינית (אך לא הפוך) נחשבים אף למצווה, ועל פי דברי חז"ל, על אדם כזה נאמר "אז תקרא ואני אענה".
עדות
בהלכות עדות, נפסלה עדותם של קרובי משפחה מדרגה ראשונה ושנייה, גדרי קורבת המשפחה במקרה זה רחבים יותר מלגבי אבלות, עד לרמה של פסול 'שני בשני', פסול אדם להעיד על בן דודו. עדות של קרוב משפחה רחוק יותר - כשרה. גם אם הוא קרוב לאדם שנודע לתביעה בעקיפין, כמו למשל ערב, אסור לו להעיד או לפסוק את ההלכה.
זהירות מיוחדת נדרשת מסיבה זו, בחופה, בו על מסדר הקידושין לבדוק שאף אחד מהעדים המיועדים אינו קרוב לחתן או לכלה, שכן במקרה כזה אין לקידושין תוקף.
צדקה
התורה מעניקה חשיבות מיוחדת לכך שעל אדם לחבב ולהעניק עדיפות בכל נושא לקרוביו, לקרבם ולקשור עימם קשרי משפחה הדוקים. כך למשל מוזכרים בתלמוד שבחים אודות "המקרב את קרוביו" או "הנושא את בת אחותו". גם בהלכות צדקה נפסק כי על אדם לתת קודם כול לקרובי משפחתו, עד מחצית מכספי הצדקה. דינים אלו נסמכו על הפסוק, ויש מהחכמים (רבי יוסי הגלילי ורבי תנחומא) שקיימו אותם אף כלפי גרושתם.
אלן פומפאו
אלן קתלין פומפאו (באנגלית: Ellen Kathleen Pompeo; נולדה ב-10 בנובמבר 1969) היא שחקנית אמריקאית, במאית ומפיקה. ידועה בעיקר בשל תפקידה כמרדית' גריי בסדרת הדרמה "האנטומיה של גריי". בשנת 2011 הייתה השחקנית התשיעית המרוויחה ביותר, כשהרוויחה 7 מיליון דולר, ובשנת 2012 נחשבה לשחקנית השמינית המרוויחה ביותר, כשהרוויחה 9 מיליון דולר.
ילדותה ונעוריה
אלן פומפאו נולדה באוורט, מסצ'וסטס, לג'וזף וקתלין פומפאו. אביה ממוצא איטלקי, אנגלי ואירי, ואמה הייתה ממוצא אירי. אלן גדלה וחונכה כקתולית. אמה של פומפאו, קתלין, מתה ממינון יתר של משככי כאבים כשאלן הייתה כבת 4, ואביה של אלן התחתן שוב מיד לאחר מותה. לאלן יש שלוש אחיות ושני אחים.
במשך למעלה משנתיים עבדה כמלצרית במיאמי, שם פגשה את צלם האופנה אנדרו רוזנטל, עמו הייתה בקשר זוגי. ב-1996 עבדה כמוזגת בסוהו בר גריל בניו יורק, שם ניגש אליה סוכן וליהק אותה לפרסומת. היא הופיעה בפרסומות לסיטי בנק וללוראל.
פומפאו התחילה את הקריירה עם תפקידים מזעריים ב"זרים עם ממתקים" ו"חברים".
קריירה
פומפאו עברה ללוס אנג'לס בשנת 2001. בשנת 2002, היא נבחרה על ידי הבמאי בראד סילברלינג לתפקיד בסרט מונלייט מייל בתור מושא אהבתו של ג'ייק ג'ילנהול. היא הופיעה גם בסרט "דרדוויל" בתור קארן פייג', מזכירתו של מאט מורדוק, אותו גילם בן אפלק. אולם, רוב הסצנות שלה נמחקו בעת עריכת הסרט.
פומפאו קיבלה את התפקיד המשמעותי הראשון שלה בדרמה הרפואית "האנטומיה של גריי" ברשת ABC. פומפאו משחקת שם בתפקיד מרדית' גריי, הדמות הראשית, רופאה כירורגית בבית החולים הלימודי "סיאטל גרייס". בשנת 2007, פומפאו הייתה מועמדת לפרס גלובוס הזהב לשחקנית הטובה ביותר בסדרת דרמה. בשנה זו היא חידשה את חוזה המשחק שלה בסדרה ושכרה הוגדל ל-200,000 דולר לכל פרק.
ב-13 באוקטובר 2007, פומפאו קיבלה אות כבוד מטעם הקרן האיטלקית לאומית האמריקאית על הישגיה בתחום הבידור.
חיים אישיים
פומפאו נישאה למפיק כריס אייברי ב-9 בנובמבר 2007. ראש עיריית ניו יורק, מייקל בלומברג, היה העד המשפטי של הזוג. ב-15 בספטמבר 2009 פומפאו ילדה את בתם. ב-1 באוקטובר 2014 נולדה בתם השנייה על ידי אם פונדקאית. ב-29 בדצמבר 2016 הודיעה על היוולדו של ילדם השלישי על ידי אם פונדקאית.
אלגוריתם חיפוש לרוחב
חיפוש לרוחב בגרף לא מכוון סורק את הגרף בצורה שמבטיחה שכל צומת שנמצא באותו רכיב קשירות של הצומת ההתחלתי ייבדק, וסריקה זו נעשית בזמן  ליניארי במספר הקשתות והצמתים בגרף (שהוא אופטימאלי עד כדי מכפלה בקבוע). בשל כך, חיפוש לרוחב מהווה בסיס לאלגוריתמים רבים שפועלים על גרפים, בהם אלגוריתם דייקסטרה, האלגוריתם של פרים והאלגוריתם של אדמונדס-קארפ.
פלט האלגוריתם, המכונה עץ החיפוש לרוחב (BFS), מקיים את התכונה שהמסלול משורש העץ לכל אחד מהצמתים הוא המסלול בעל מספר הצלעות הנמוך ביותר בגרף המקורי, ובגרף שאינו גרף ממושקל הוא גם המסלול הקצר ביותר.
סיבוכיות הזמן והמקום של האלגוריתם בגרף קשיר היא O(|V|+|E|), כאשר V מייצג את קבוצת הצמתים בגרף ו-E מייצג את קבוצת הקשתות בגרף.
תיאור אינטואיטיבי
האלגוריתם משתמש במבנה נתונים מסוג תור על מנת לקבוע מהו הצומת הבא בו הוא עומד לבקר. בכל פעם שהוא מבקר בצומת הוא מסמן אותו ככזה שנבדק, ואז בודק את כל הקשתות שיוצאות ממנו. אם קשת מובילה לצומת שטרם נבדק, צומת זה מתווסף לתור. בדרך זו מובטח כי האלגוריתם יסרוק את הצמתים בסדר שנקבע על פי מרחקם מהצומת ההתחלתי. ראוי לציון שכאשר מחליפים את מבנה הנתונים תור במבנה נתונים מחסנית, האלגוריתם המתקבל הוא חיפוש לעומק.
תיאור פורמלי
הקוד להלן מתאר אלגוריתם חיפוש לרוחב המתחיל בצומת start ומחפש צומת   goal,
function breadthFirstSearch (Start, Goal) {        enqueue(Queue,Start) setVisited(start) while notEmpty(Queue) {           Node := dequeue(Queue) if Node = Goal {               return Node }           for each Child in Expand(Node) {               if notVisited(Child) {                                 setVisited(Child) enqueue(Queue, Child) }           }        }    }
קזקה
היסטוריה
ב־2014, הסולנית לעתיד אולכסנדרה זריצקה השתתפה בעונה הרביעית של "הולוס קראייני", הגרסה האוקראינית של התוכנית דה וויס.
ב־2017 זריצקה הקימה את הלהקה עם מיקיטה בודש, שמנגן בגיטרה ובקלידים ועושה את העיבודים. השם מגיעה מהמילה האוקראינית казка, מעשייה.
הלהקה הוציאה את השיר הראשון שלה "סוויאטה" (Свята) ב־1 במרץ 2017. שם השיר דו־משמעי: באוקראינית פירושו גם "חגים" וגם "קדושה", ושתי המשמעויות מופיעות במילים ("אמא, בחגים לא הייתי קדושה"). השיר היה להיט מיידי והושמע רבות בתחנות רדיו באוקראינה. השיר לווה בקליפ בבימויו של סרהיי טקצ'נקו. הקליפ המינימליסטי מציג את חברי בתאורה אדומה והבזקים של סמלים שמזוהים עם מיתולוגיה סלאבית.
בהמשך שנת 2017, ההרכב השתתף בגרסה האוקראינית של X Factor. מאמן הלהקה בתוכנית היה אנדריי דנילקו (שהתפרסם בדמות הדראג "ורקה סרדוצ'קה"). על פי התוצאות של הקהל ההצבעה, הלהקה הודחה בפרק החמישי של התוכנית, אולם זמן קצר לאחר מכן היא הוציאה את הסינגל "דיווה" (Дива – "ניסים"), שהגיע מייד לצמרת מצעד ה־iTunes באוקראינה.
בתחילת 2018, ללהקה הצטרף דמיטרו מזוריאר, שמנגן בכלי נשיפה וכלי הקשה, החל מסופילקה (חלילית אוקראינית) ואוקרינה וכלה בטרמביטה וצימבלי. ב־10 בפברואר הלהקה השתתפה התחרות הקדם האוקראינית של אירוויזיון 2018, והגיעה למקום השישי. ב־27 באפריל 2018 יצא האלבום המלא הראשון של הלהקה בשם KARMA. האלבום מכיל עשרה שירים – שלושה שכבר יצאו לפני כן כסינגלים, גרסת כיסוי לשיר של הלהקה הידועה סקריאבין, ושישה שירים חדשים. השיר "פלאקאלה" (Плакала – "בכתה") היה הראשון בשפה האוקראינית שהגיע לראש מצעד המוזיקה ב־YouTube במדינה; לפני־כן הגיעו למקום הראשון רק שירים ברוסית. בקיץ 2018 קזקה השתתפה בפסטיבלים ברחבי אוקראינה בערים קייב, חרקוב, ומריופול. לסיבוב ההופעות הצטרפו מתופף ושלוש זמרות ליווי.
השיר "פלאקאלה" הגיע לראש מצעדי הפזמונים באוקראינה ובבולגריה, ואף נכנס לרשימת ההשמעה בגלגלצ בישראל.
בפברואר 2019 ההרכב ניסה פעם נוספת את מזלו בקדם האוקראיני לאירוויזיון 2019 בתל אביב עם השיר Apart וסיים במקום השלישי. בעקבות סירובה של הזמרת מארוב שזכתה במקום הראשון לחתום על חוזה עם חברת השידור הציבורי הלאומית של אוקראינה (UA:PBC) שכלל בין היתר ביטול הופעות ברוסיה ומימון עצמי של המסע לתל אביב, הוצע ללהקת Freedom Jazz שסיימה במקום השני ולקזקה להחליף את מארוב ולייצג את אוקראינה, אך גם הם סירבו לחתום על החוזה ובסופו של דבר אוקראינה הודיעה על פרישתה מהתחרות.
ג'ף לינדסי
חייו
לינדסי סיים את לימודיו ב-1975 במכללת מידלבורי שבוורמונט. רוב עבודתו המוקדמת נעשתה בשיתוף עם אשתו, הסופרת הילרי המינגוויי, שעמה הוא מתגורר כיום בקייפ קורל שבפלורידה.
תלמוד תורה (קלם)
ישיבת תלמוד תורה (כונתה תדיר בפשטות: קלם) היא ישיבה ליטאית שהתקיימה בעיר קלם שבליטא. הישיבה התנהלה על ידי רבי שמחה זיסל זיו, "הסבא מקלם", ברוח תנועת המוסר שייסד רבו, הרב ישראל מסלנט.
היסטוריה
בשנת ה'תרכ"ו (1866) התמנה הרב שמחה זיסל זיו לנהל את ה"תלמוד תורה" בעיר זו. קודם לכן היה זה תלמוד תורה רגיל, אולם הרב זיו שינה את אופיו בהתאם לרוח תנועת המוסר. הוא גם הרחיב את מסגרת הלימודים כך שתתאים לנערים עד גיל שבע עשרה. במוסד נלמדו גם לימודי חול, כגון חשבון והשפה הרוסית. אחד המסייעים לרב זיו היה הרב נתן צבי פינקל (שבהמשך כונה "הסבא מסלובודקה", בגין תפקידו בישיבת סלובודקה). הסוחר העשיר קלמן ויסוצקי, שהיה מקורב לסבא מקלם, סייע לישיבה בהיבט הכלכלי.
בתחילה התנהלו הלימודים בבית שכור, ואחר כך בבית כנסת. בשנת ה'תרל"ב נקנה מגרש עבור המוסד ונבנה עליו בניין מרווח. בשנת ה'תרל"ו (1876) הואשם הרב זיו בפני השלטונות כאילו במוסד מטיפים נגד הממשלה, ובעקבות כך הוא נאלץ לגלות לעיר גרובין שבקורלנד (היום בלטביה), ולהקים שם את המוסד מחדש. הרב זיו חלה והתקשה לנהל ברציפות את המוסד, ובשל כך החל לבלות שוב את רוב זמנו בקלם. בתקופה זו הפך בית ה"תלמוד תורה" בקלם למרכז לימוד תורה ומוסר לבעלי הבתים בעיר שהיו קשורים לרב זיו, ובשנת ה'תרמ"א החלו ללמוד שם גם בחורי ישיבה. לאחר מכן נסגר המוסד בגרובין, וה"תלמוד תורה" בקלם הלך והתפתח כישיבה. שלא כבישיבות אחרות, שבהן נמשך סדר המוסר חצי שעה, בקלם ארך הסדר שעה שלמה.
בשנת 1898 נפטר הסבא מקלם. את מקומו במשך כשלוש שנים מילא אחיו הרב אריה לייב ברוידא, ולאחר מכן חתנו - רבי צבי הירש ברוידא, ובנו - הרב נחום זאב זיו. הרב ברוידא נפטר בשנת 1913, והרב נחום זאב בשנת 1916. את מקומם של אלו מילאו הרב ראובן דב דסלר וחתניו של הרב נחום זאב - הרב דניאל מובשוביץ והרב גרשון מיאדניק.
ב-21 ביוני 1941, ה' באב תש"א, הצעידו כוחות משטרת העזר הליטאית תחת פיקודו של איש הגסטפו מקובנה את תלמידי הישיבה ויהודי העיירה אל מחוץ לה, על מנת לרצוח אותם שם. תלמידי הישיבה צעדו שורות-שורות, כשבפיהם תפילת "עלינו לשבח". מסופר ששרו בדרך את השיר "אשרינו מה טוב חלקנו". הנאצים רצחו אותם ורובם נקברו בקבר אחים בחוות גרוזנביסקי.
מספר התלמידים בקלם לא עלה על כמה עשרות בבת אחת, אולם רבים מהם הפכו לרבנים, משגיחים וראשי ישיבות.
זיגפריד הראשון, נסיך אנהלט-צרבסט
זיגפריד הראשון, נסיך אנהלט-צרבסט (בגרמנית: Siegfried I., Fürst von Anhalt-Köthen; סביב 1230 – 25 במרץ 1298), היה חבר בית אסקניה, והשליט הראשון בנסיכות אנהלט-צרבסט משנת 1252 עד מותו.
המטבח המצרי
המטבח המצרי מורכב מהמסורות הקולינריות המקומיות של מצרים. במטבח המצרי עושים שימוש רחב בפירות וירקות, בשל היבול העשיר והאיכותי המופק בעמק הנילוס והדלתה שלו. הבשר פחות בשימוש במטבח המצרי לעומת המטבחים האחרים של צפון אפריקה והלבנט.
זיגפריד הראשון, נסיך אנהלט-צרבסט
ביוגרפיה
זיגפריד היה הבן הצעיר של היינריך הראשון, נסיך אנהלט ואירמגרד מתורינגיה, בתו של הרמן הראשון, רוזן תורינגיה. בשנת 1212 מת סבו ברנהרד, רוזן אנהלט, ואביו ירש את רוזנות אנהלט, ובשנת 1218 הועלה למעמד נסיך.
ויליאם בולאו גולד
ויליאם בולאו גולד (באנגלית: William Buelow Gould; 1801 – 11 בדצמבר 1853) היה צייר אנגלי, הוא הועבר לאוסטרליה כאסיר בשנת 1827, והפך לאחד האמנים הראשונים החשובים במושבה, אף שמעולם נפרד ממש מחיי הפשע שלו.
המטבח המצרי
היסטוריה ומאפיינים
ההיסטוריה של המטבח המצרי מתחילה במצרים העתיקה. בחפירות ארכאולוגיות נמצא כי שכר הפועלים של הפירמידה הגדולה של גיזה שולם בלחם, בירה ובצלים, כנראה הדיאטה האופיינית באותה התקופה. בדיקת השיניים של המומיות של אותם פועלים גילתה כי הלחם היה לעיס וגס, עם זאת מזין, בדומה ללחם במצרים המודרנית; כיכרות יבשים שנתגלו בקברים איששו הנחה זו ובנוסף הצביעו על שימוש בחיטת הבר (emmer wheat). אף על פי שהבירה יצאה מכלל שימוש במצרים מאז הכיבוש המוסלמי ב-654 לספירה, הבצל נשאר מרכיב מרכזי בתזונה המצרית. קטניות הוו גם הן מקור ראשי לחלבון עבור האוכלוסייה הרחבה במצרים, וכך נשאר עד ימינו.
כיוון שהבשר היה מצרך יקר, התפתחו במטבח המצרי מאכלי ירקות רבים כתחליף, לכן הוא מתאים במיוחד לצמחונים. על אף שהמזון באלכסנדריה וחופי מצרים מכיל הרבה דגים ופירות ים, ברוב חלקי המדינה המטבח מתבסס על מזון שגדל על הקרקע.
זיגפריד הראשון, נסיך אנהלט-צרבסט
ביוגרפיה
בשנת 1247 מת דודו היינריך ראספה, רוזן תורינגיה ללא יורשים, ובעקבות כך התערב זיגפריד במלחמת הירושה התורינגית. במהלך העימות, הנסיך הצעיר כבש את מחוז הפלטינית, אולם ויתר עליו מאוחר יותר לטובת היינריך השלישי, מרקיז מייסן מבית וטין תמורת פיצוי כספי. לאחר מותו של אביו בשנת 1252 חולקה נסיכות אנהלט בין האחים: היינריך השני, ירש את אשרסלבן, ברנהרד קיבל את ברנבורג, וזיגפריד ירש את צרבסט וקתן. בשנת 1273 הוא היה מועמד בבחירות הקיסריות, אולם לבסוף נבחר רודולף מהבסבורג למלך.
ויליאם בולאו גולד
ראשית חייו
גולד נולד כויליאם הולנד בליברפול, מרסיסייד, אנגליה. אמנם מעט ידוע על ראשית חייו, אך הוא כנראה קיבל הכשרה אמנותית אצל הצייר האירי ויליאם מולראדי, בלונדון, ואצל הליטוגרף הגרמני רודולף אקרמן, וכי עבד במפעל בסטפורדשייר, כצייר קרמיקה.
זיגפריד הראשון, נסיך אנהלט-צרבסט
ביוגרפיה
בשנת 1290 ויתר זיגפריד על שלטונו והפך לנזיר מטיף. כתוצאה מכך, בנו הבכור, הנסיך אלברכט הפך בפועל לשליט בנחלות בקתן וצרבסט, למרות שזיגפריד שמר על תוארו עד מותו ב-25 במרץ 1298.
המטבח המצרי
מאכלים
המטבח המצרי מאופיין על ידי מאכלים כפול מדמס, קושארי ומלוח'יה ומכיל גם מאכלים אחרים ממזרח הים התיכון, כגון קבב ופלאפל.
ויליאם בולאו גולד
ראשית חייו
ב-7 בנובמבר 1826 הוא הורשע בנורת'המפטון, בכך ש"בכוח הנשק גנב מעיל אחד", ולאחר מכן נידון ל"שבע שנים מעבר לים", ביטוי המציין העברה למושבת העונשין הבריטית באוסטרליה. גזר הדין אמנם היה לתקופה די סטנדרטית של שבע שנים, כמו אצל רוב הנידונים, גולד לעולם לא שב לאנגליה. בזמן הרשעה זו, גולד היה נשוי ונולדו לו שני ילדים, וכן נוספה לו הרשעה קודמת בגין "גניבת צבעים".
זיגפריד הראשון, נסיך אנהלט-צרבסט
משפחתו
ב-17 באוקטובר 1259 התחתן זיגפריד עם קתרינה בירגרסדוטר מביילבו (קארין), בתו של בירגר יארל אינגבורג אריקסדוטר משוודיה, אחותו של אריק האחד עשר, מלך שוודיה, ממנה היו לו עשרה ילדים:
המטבח המצרי
מאכלים
הלחם הוא הבסיס של הבישול המצרי; הוא מוגש כמעט בכל ארוחה; ארוחה של מעמד הפועלים או באזורים הכפריים במצרים יכולה להכיל לא יותר מלחם וקטניות. הלחם המקומי הוא פיתה עשירה ומלאת גלוטן ונקרא עיְש מצרי או עיְש בלאדי (בערבית מצרית: عيش). המילה "עיש" באה מן השורש הערבי ע.א.ש, שמשמעותו "לחיות", ומרמזת על מרכזיות הלחם בחיים במצרים. במצרים המודרנית הממשלה מסבסדת את הלחם כדי להבטיח את תזונתם של התושבים העניים.
ויליאם בולאו גולד
בארץ ואן דימן
באותה תקופה הגישה היחידה לנמל מקבארי מהובארט הייתה בספינה סביב החופים הדרומיים והמערביים של טסמניה. במהלך ההפלגה, מחצית מהמורשעים שהיו על סיפונה עשו מרד והשתלטו את הספינה. גולד היה בין אלה ששמרו על נאמנות לצוות האוניה. כתוצאה מכך, המושל הקל את עונשו וגולד הוצב כמשרת בבית המנתח הקולוניאלי ד"ר ג'יימס סקוט.
המטבח המצרי
מאכלים
רוב המצרים רואים בפול מדמס (מחית פולי פול) כמזון הלאומי שלהם. הטעמיה או הפלאפל (בערבית: طعمية – فلافل) גם הם עשויים מפול, בעוד שבשאר העולם הערבי מכינים אותם מגרגרי חומוס.
ויליאם בולאו גולד
בארץ ואן דימן
ג'יימס סקוט היה חוקר טבע חובב, והשתמש בכישרונותיו האמנותיים של גולד, כשהוא מצייר בצבעי מים צמחייה מקומית בסטנדרט טכני גבוה. גולד עם זאת לא שינה את אופיו ונידון שוב לגירוש לנמל מקבארי בשנת 1832. בהתבסס על המוניטין שלו מימיו עם סקוט, גולד הוצב כמשרת בית להיסטוריון טבע חובב אחר, ד"ר ויליאם דה ליטל. כאן המשיך בציוריו, והפיק בצבעי מים דגימות בוטניות, ציפורים, דגים, וחיי ים אחרים שנאספו מהחופים שמסביב. עבודתו כללה גם רישומי נוף המספקים תובנות חשובות בנוגע ליישוב במקום. נמל מקבארי נסגר בשנת 1833, ויחד עם האסירים האחרים שנותרו, גולד הועבר לתחנת מעצר של פורט ארתור בחוף הדרום-מזרחי של טסמניה.
לגולד הוענקה תעודת חופש מפורט פורט ארתור ב-25 ביוני 1835, ועבד זמן קצר אצל קברן בלאונססטון שבצפון טסמניה, לפני שחזר להובארט והתחתן עם אן ריינולדס בשנת 1836. בזמן שהוא המשיך ביצירותיו בעיקר טבע דומם, איכות העבודה השתנה, והוא התחיל להשתכר, וכן קיבל עונשי מאסר בגין גניבה.
המטבח המצרי
מאכלים
מאכלים נפוצים נוספים הם הקבב והקופתא (בערבית: كباب وكفتة), בשר כבש, בדרך כלל, חתוך וקצוץ וצלוי על גריל פחמים. המצרים מפורסמים במילוי ירקות כמו פלפל ירוק, חצילים, קישואים ועגבניות באורז מתובל. המאכל נקרא מחשי (בערבית محشي, ממולא), ומציין גם את עלי הגפן הממולאים - מחשי ורק ענב (בערבית: محشي ورق عنب) ואת הכרוב הממולא - מחשי כרנב (בערבית: محشي كرنب).
ויליאם בולאו גולד
בארץ ואן דימן
גולד נפטר בביתו בהובארט ב-11 בדצמבר 1853.
המטבח המצרי
מאכלים
דקה (מטבל) או: דואה היא תערובת של שומשום, זרעי כוסברה, ובוטנים. כל רכיב עובר קליה נפרדת, התערובת נטחנת (במקור נכתשת ומכאן השם דואה), דואה על לחם נחשבת למאכל עניים.
ויליאם בולאו גולד
יצירה
עבודותיו של גולד נשמרות בגלריות רבות ברחבי אוסטרליה, וכן מוחזקות על ידי אספנים פרטיים. המוזיאון והגלריה לאמנות המלכה ויקטוריה בלונססטון מחזיקים 177 מיצירותיו הבוטניות. מספר עבודות, כולל דיוקן עצמי, תלויות במוזיאון הטסמני ובגלריה לאמנות בהובארט. עבודתו מוחזקת בגלריה הלאומית של ויקטוריה במלבורן, ומוזיאון המורשת, בהובארט. הספרייה הממלכתית של ניו סאות' ויילס מחזיקה נופים ברישומי שמן וצבעי מים של האבוריג'ינים הטסמניים.
המטבח המצרי
מאכלים
בתקופת הרמדאן, המצרים משקיעים תשומת לב רבה לעושר המאכלים ולגוונם, זאת בגלל שהמשפחה כולה מתאספת סביב שולחן האוכל מיד אחרי השקיעה. ניתן למצוא ברמאדן קינוחים ייחודיים כמו כנאפה ואטאיף (בערבית: كنافة وقطايف). מצרים רבים מכינים שולחן מיוחד לעניים או עוברי האורח, בדרך כלל באוהלים ברחוב הנקראים מאידת אל רחמן (בערבית: مائدة الرحمن, שולחן האלוהים).
ויליאם בולאו גולד
ספר הדגים
בסביבות 1832, בתחנת העונשין של מקברי הארבור, גולד הפיק את רישומי הדגים המצוינים שלו, הידועה גם בשם ספר הדגים של גולד. ספר הסקיצות כלל שלושים ושישה רישומים נפרדים בצבעי מים. בעוד שרק שש מהיצירות הללו חתומות על ידי המחבר, ואף אחת מהן לא מתוארכת, כל העבודות מיוחסות לגולד. ספר הסקיצות כולל רשימה ממוספרת של הדגים, עם שמות נפוצים שנכתבו בעיפרון.
המטבח המצרי
מאכלים
אום עלי (בערבית מצרית: أم على) הוא קינוח מסורתי הנחשב לקינוח לאומי של מצרים.
ויליאם בולאו גולד
ספר הדגים
ספר הסקיצות המקורי עם כריכת עור מוחזק כעת על ידי ספריית אולפורט והמוזיאון לאמנויות יפות, בספרייה הממלכתית של טסמניה; בשל גילו ומצבו הוא אינו זמין לגישה כללית, אולם גרסה דיגיטלית זמינה באינטרנט.
יצירה זו התפרסמה בתקופה האחרונה על ידי הסופר הטסמני ריצ'רד פלנגן, שזכה לשבחי הביקורת ופרס הסופרים של חבר העמים, על הרומן "ספר הדגים" של גולד משנת 2001: רומן בדיוני על חייו של גולד בארץ ואן דימן, שמתמקד בתקופתו בנמל מקבארי ועבודתו בספר סקיצות הדגים. הספר כולל רפרודוקציה של ציור של גולד על הכריכה.
סופר טסמני אחר, ריצ'רד דייבי, משתמש גם בציור דרקון הים של גולד מתוך ספר הסקיצות של הדגים על עטיפת ספרו "קונספירציות באי שרה" משנת 2002, וכך גם גיליון המחקרים ההיסטוריים של טסמניה המוקדש ליצירתיות וחדשנות טסמנית.
אלגוריתם k-מרכזים
אלגוריתם k-מרכזים (k-means) הוא שיטה פופולרית עבור ניתוח אשכולות (Clustering) בכריית נתונים. מטרתו לחלק את התצפיות ל-k אשכולות לפי מרכזי כובד (k-means). כל תצפית משויכת לאחד מ"מרכזי הכובד". על ידי בחירה נכונה של מרכזי כובד ניתן לאתר את הקבוצות השונות.
נדרשות תצפיות רבות על מנת להשתמש במודל ותוספת של תצפיות חדשות עשויה לחייב חישוב חוזר. מדובר באלגוריתם היוריסטי שמשתמשים בו כדי לבצע חישובים שמובילים להתכנסות לפתרון מקומי (שאינו בהכרח הפתרון הטוב ביותר).
זהו מודל סטטיסטי שאינו מתבסס על ידע מוקדם על הנתונים אלא רק על תצפיות בפועל. שיטה זו דומה לאלגוריתם EM המניח התפלגות הדוגמאות מכמה התפלגויות גאוסיניות.
האלגוריתם משמש לעיתים קרובות כשלב מקדים לאלגוריתמים אחרים, למשל כאשר רוצים למצוא נקודות התחלתיות.
תיאור כללי של האלגוריתם
האלגוריתם עובד בהינתן קבוצה של תצפיות, כאשר כל תצפית היא וקטור ממשי היכול להיות בעל מספר ממדים. מטרת המודל היא לחלק את n התצפיות לk אשכולות, על מנת למזער את סכום המרחקים בין התצפיות בתוך האשכול.
האלגוריתם מאפשר להתמודד עם נתונים ללא התפלגות מוגדרת או ללא סיווג (קלספיקציה) וגם עם מצבים שבהם בתצפית מסוימת חסרות חלק מהמדידות של המשתנים.
האלגוריתם מאפשר לבצע למידה בלתי מונחית (Unsupervised learning) של סיווגים שונים של הנתונים.
היסטוריה
את המונח K-means טבע ג'יימס מקווין בשנת 1967, אף על פי שמקורות הרעיון היו קודם לכן אצל הוגו שטיינהאוס בשנת 1957.
האלגוריתם הבסיסי הוצע לראשונה על ידי סטוארט לויד בשנת 1957 כטכניקה של Pulse-code modulation אף על פי שהוא לא פרסם זאת מחוץ למעבדות בל עד שנת 1982.
בשנת 1965 פרסם אי. וו. פורגי (E.W Forgy) את אותה השיטה, ולכן היא נקראת לעיתים גם לויד-פורגי. גרסה יעילה יותר הוצעה ופורסמה על ידי הארטיגן ווונג (Hartigan and Wong) בשנת 1979 ב-Journal of the Royal Statistical Society.
האלגוריתם הבסיסי
נגדיר קבוצה ראשונית של k מרכזים ואז האלגוריתם ינוע לסירוגין בין שני שלבים הבאים:
שלב ההקצאה
נחשב לכל תצפית באשכול את המרכז הקרוב אליה לפי המרחק האוקלידי מהמרכזים שנבחרו, זה באופן אינטואיטיבי מרכז הכובד 'הקרוב ביותר' (מבחינה מתמטית, זה אומר שמתקיימת חלוקת תצפיות לפי דיאגרמת וורונוי שנוצרת על פי המרכזים)"למעשה נוודא שכל x_p מקיים כך שלכל x_p יותאם רק S^{(t)} אחד גם אם יותר מאחד מתאים.
שלב העדכון
"נחשב את המרכזים מחדש על פי המרחק האוקלידי מהנקודות שהוקצו אליהם (למעשה פורמלית נעדכן כל מרכז על פי הכלל הבא )."האלגוריתם מתכנס כאשר בשלב העדכון הערכים מפסיקים להשתנות ומתקבל ערך קבוע. אין ערובה לכך שפתרון אופטימלי ימצא באמצעות אלגוריתם זה.
שימוש בפונקציית מרחק שונה אחרת מאשר מרחק אוקלידי עלולה לגרום לאלגוריתם לא להתכנס.
שיטות אתחול שונות
שתי שיטות האתחול הנפוצות בשימוש הן פורגי (Forgy) וחלוקה אקראית. שיטת פורגי בוחרת באופן אקראי k תצפיות ומשתמשת בהן בתור המרכזים הראשוניים. בשיטת החלוקה האקראית ניתן קטגוריה רנדומלית לכל תצפית ואז נמשיך ישירות לשלב העדכון בו ייקבעו המרכזים ההתחלתיים. שיטת החלוקה האקראית בדרך כלל עדיפה לאלגוריתמים: K-means, K-harmonic ו-Fuzzy K-means בעוד לאלגוריתם הסטנדרטי שיטת פרוג'י עדיפה.
יתרונות וחסרונות
לאלגוריתם מספר יתרונות: הוא אינו מושפע מתצפיות חריגות (בניגוד לרגרסיה), זמן העיבוד לסווג דוגמה חדשה הוא קצר ביותר, והוא מאפשר לבצע למידה בלתי מונחית (Unsupervised learning). יתרון נוסף המתבטא באחסון המודל הוא שאחרי שהוגדרו האשכולות ניתן לעבוד ללא נתוני המקור.
חסרונותיו הם בצורך בעיבוד מוקדם ולעיתים מרובה, הוא מושפע מבחירה של גבולות המשתנים, והוא אינו מאפשר לטפל בנתונים שאינם מספריים.
האלגוריתם תמיד ימצא פתרון כלשהו ולעיתים הפתרון אינו יציב או מייצג.
יהושע קניאל (רב)
ביוגרפיה
נולד בשנת תרנ"ו (1896), בעיירה קוזניצה בחבל גרודנה שברוסיה הלבנה. בהיותו בן עשר, עלה ארצה עם אביו, ישראל זליג, ועם אמו אידל. למד בישיבת עץ חיים בירושלים, היה מתלמידיו המובהקים של הרב קוק ונמנה עם ראשוני תלמידיו בישיבת אוצר חיים ביפו. בזמן מלחמת העולם הראשונה עת נעדר הרב קוק מהארץ, למד הרב קניאל בישיבות שונות בירושלים. נישא לדינה שפירא (צאצאית של הגאון מווילנה).
עם שובו של הרב קוק לארץ, נהנה מקרבה מיוחדת לרב קוק, ואף למד איתו ביחידות. בהלווייתו של הרב קוק נשא הספד מרגש על אהבת ישראל של רבו.
כחניכו של הרב קוק ידע ליצג את כבוד התורה בהופעה מכובדת ובעברית יפה אצל כל חוגי היישוב, ועם גידול היישוב העברי בעיר והתווספות אנשי תורה בתוכה התרחב חוג השפעתו. שימש והשפיע בארגוני חינוך, צדקה וחסד כגון: נשיא הכבוד ומהמייסדים של חברת גמילות חסדים חיפה, ממייסדי בית הספר לבנות "מזרחי", ציר בוועידותיה של תנועת "המזרחי" ונשיא הכבוד שלה בחיפה, עזר לפעילות "בני עקיבא" בעיר. הרב קניאל נבחר פעמים לקונגרס הציוני אך מטעמי בריאות לא נסע, בתש"ד (1 אוגוסט 1944) נבחר מטעם רשימת "המזרחי" לאספת הנבחרים הרביעית שהייתה גם אספת הנבחרים האחרונה עד הקמת המדינה וכינון הכנסת הראשונה (13 פברואר 1949).
בשנת תשכ"ו (1966), לאחר פטירתו של הרב ברוך מרכוס מונה לרבה הראשי של חיפה, ולחבר מועצת הרבנות הראשית. הרב קניאל שימש בתפקידים אלה לפטירתו ביום י"א בתמוז ה'תש"ל (1970).
על שמו קרוי "פרס הרב קניאל לספרות תורנית" של עיריית חיפה ורחוב בשכונת רמת ויז'ניץ בחיפה.
ספרים וחיבורים
כתביו בנושאי הלכה ודרוש, חידושי תורה ושיחות, מאמרים ונאומים בשאלות הזמן רוכזו ונערכו על ידי נכדו, פרופ' אליאב שוחטמן בסדרת הספרים "דברי יהושע" בהוצאת מוסד הרב קוק. (תשפ"ב)
הספדו על הרב קוק נכלל בקובץ "הספדים על מרן הראי"ה קוק זצ"ל", בהוצאת 'אור האורות'.
בנוסף יצא לקט כתביו בדברי יהושע : הלכה ודרוש, חידושי תורה ושיחות, מאמרים ונאומים בשאלות הזמן בעריכה מכתב היד על ידי אליאב שוחטמן, ירושלים : הוצאת מוסד הרב קוק, תשפ"א 2021 (4 כרכים).
פייסבוק ישראל
פייסבוק ישראל בע"מ היא חברה פרטית שנוסדה בשנת 2010 בישראל, בשם "אונאבו מובייל" (Onavo) על ידי רואי טיגר וגיא רוזן, ונמכרה באוקטובר 2013 לחברת פייסבוק, ששינתה את שם החברה ל"פייסבוק ישראל". החברה נמצאת בבעלותה המלאה של מטא אירלנד.
חטיבת אונבו מובייל
אונבו מובייל בע"מ נוסדה בשנת 2010 בישראל על ידי גיא רוזן ורואי טיגר במטרה לעזור למשתמשי אנדרואיד ו-iOS לחסוך בצריכת התעבורה הסלולרית (תעבורת נתונים) שלהם באמצעות מערכת מחשוב מבוססת ענן שפיתחו. הרעיון להקמת החברה ופיתוח המוצר נולד לאחר שאחיו של גיא חזר מביקור בחו"ל וקיבל חשבון מופקע עבור הגלישה הסלולרית שלו בלבד. עם התפתחותה של החברה היא החלה לעסוק בין היתר באיסוף מידע על שימוש באפליקציות מובייל למטרות שיווק.
באפריל 2011 השיקה אונבו את אפליקציית onavo extend שניטרה אפליקציות שהשתמשו בצריכת נתונים מסיבית וביצעה להן דחיסת נתונים, מה שהביא לירידה של עד 80% בעלויות הגלישה.
באוקטובר 2012 השיקה אונבו את אפליקציית onavo count שמיועדת לעזור למשתמשיה לעקוב אחר תצרוכת הנתונים של האפליקציות השונות המותקנות על גבי הסמרטפון שלהם.
באוגוסט 2013 חשפה אונבו את acquisition insights, שירות אשר מרחיב את onavo insights. באמצעות שירות זה חברות המשווקות אפליקציות יכולות לקבל מידע שימושי אודות אופן הפרסום של מתחרותיהן בשוק, כגון אפשרות לצפות בחברות הפרסום השונות איתן הן עובדות ומי מהן מצליחה לייצר את כמות ההקלקות הגבוהה ביותר.
בינואר 2019 נחשף באתר TechCrunch כי הטכנולוגיה של אונבו שימשה את פייסבוק בהפעלת דלת אחורית באפליקציית Facebook Research שלה, שאיפשרה לה גישה נסתרת למידע רב על המשתמשים, שהיו ברובם קטינים. פייסבוק הודיעה בתגובה כי הסירה את אפליקציות אונבו מחנות האפליקציות.
הרשת החברתית
בינואר 2010 חברת פייסבוק החלה בשיתוף פעולה עם קבוצת MASA - נענע10 שבראשה עמד גיא אליאב, ובמסגרתו נוהלה פעילות הפרסום של פייסבוק בישראל על ידי שילת לנדנברג. במאי 2011 בוני סולומון מונה להחליף את לנדנברג. במרץ 2012 הסתיים הסכם שיתוף פעולה זה, והמחלקה הישראלית שבפייסבוק אירלנד החלה לנהל בעצמה את פעילות הפרסום של פייסבוק בישראל. בשנת 2014 פייסבוק השיבה פעילות זו למשרדיה בישראל יחד עם עובדיה הישראלים.
במרץ 2014 עדי סופר תאני מונתה למנכ"לית החברה.
במהלך גל הטרור שאירע באוקטובר 2015, וכלל הסתה של פלסטינים למעשי טרור ברשת החברתית פייסבוק, סירבה פייסבוק ישראל להתייחס לפניות עיתונאים בנושא זה.
ביולי 2016 פייסבוק ישראל קיימה את כנס העסקים הקטנים הראשון שלה "Boost Your Business" בהנחייתה של המנכ"לית עדי סופר תאני. באוקטובר 2016 פייסבוק ישראל פרסמה כתובות מייל אשר מיועדת לקבלת תלונות משפטיות וכתבי תביעה ממשתמשיה הישראלים. בפברואר 2017 הושקה אפליקציית פייסבוק לייט בישראל.
פייסבוק ישראל איננה מספקת שירות לקוחות למשתמשי פייסבוק ולשם כך מפנה את הגולשים לדפי העזרה של פייסבוק. כמו כן היא אינה עוסקת בהסרת תכנים פוגעניים מאתר פייסבוק, ובשביל כך מפנה את נפגעי הבריונות ברשת לכפתור ה"דווח" שעובד לעיתים נדירות. כאשר מתעוררת מחלוקת משפטית נגד חברת פייסבוק היא מציינת כי על פי התקנון ותנאי הסכם השימוש שלה עליהם חתומים משתמשי פייסבוק, לא ניתן לתבוע אותה בישראל, והיא מפנה את התובע הישראלי לבית משפט הנמצא במחוז שבקליפורניה וטוענת להגנתה "שבארצות הברית קיים החוק  שמכיל בתוכו את  שבמסגרתו מעניק חסינות לאתרי אינטרנט מפני הטלת אחריות עליהם מפני פרסומים שבוצעו על ידי גולשיהם". בדיון בתובענה ייצוגית נגד פייסבוק שהוגשה לבית המשפט המחוזי מרכז נדחתה טענה זו. בבקשת רשות ערעור של פייסבוק הערעור התקבל חלקית.
פייסבוק, כמו גוגל, ששרתיה ממוקמים בארצות הברית ובאירלנד, אינה משלמת מסים בישראל על הכנסותיה מפרסום. על כך נמתחת ביקורת בעיתונות הכלכלית בישראל. על תיק היח"צ של החברה בישראל אחראי משרד יחסי הציבור "שלום תל אביב" שבבעלות זמיר דחב"ש.
ב-2016 מונתה ג'ורדנה קטלר, לשעבר מנהלת לשכת השגריר רון דרמר, למנהלת קשרי ממשל ותקשורת של פייסבוק ישראל.
מחקר ופיתוח
במרץ 2011 פייסבוק הקימה בישראל את חברת "פב ישראל אחזקות בע"מ" ורכשה באמצעותה את חברת סנפטו. לאחר הרכישה סנפטו עברה למטה האמריקאי של פייסבוק ונסגרה, ופב ישראל נותרה ללא פעילות.
באוקטובר 2013 חברת אונבו נרכשה על ידי חברת פייסבוק תמורת כ-150 מיליון דולר, והייתה לרכישה השלישית של פייסבוק בישראל, והגדולה ביותר. במסגרת הסכם הרכישה, אונבו שינתה את שמה לפייסבוק ישראל ופעילותה הפכה לחטיבה נפרדת בחברה שהיא בעצם מרכז הפיתוח של פייסבוק בישראל (ברכישותיה הקודמות של פייסבוק בישראל החברות הנרכשות עברו למנלו פארק).
לאחר רכישתה, אונבו החלה לעסוק גם בפרויקט internet.org שמטרתו לחבר לאינטרנט אנשים ממדינות העולם השלישי (כשני שלישים מאוכלוסיית העולם איננה מחוברת לאינטרנט).
במרץ 2014 גיא רוזן שפרש מניהול המרכז ומונה למנהל פיתוח מוצר בפייסבוק העולמית. רואי טיגר נשאר בישראל וקיבל את תפקיד מנהל מרכז המחקר והפיתוח המקומי. עם זאת, רוזן וטיגר החלו להוביל במשותף את מיזם Internet.org.
מרכז הפיתוח של פייסבוק בישראל הוא השני שפייסבוק הקימה מחוץ לגבולות ארצות הברית (המרכז הראשון הוקם בלונדון). המרכז בתל אביב עוסק בפיתוח פרויקטים הנחשבים כפרויקטי דגל של חברת פייסבוק העולמית.
באוקטובר 2014 חטיבת הפיתוח של פייסבוק ישראל השיקה את כפתור ה-Safety Check, המאפשר למשתמשי הרשת החברתית הנמצאים באזור מוכה אסון לדווח בזמן אמת על מצבם. בדצמבר 2014 משרדי החברה עברו ממתחם הבורסה ברמת גן למגדל רוטשילד 22 בתל אביב.
במרץ 2016 מונה ג'ואי שמחון למנהל ההנדסה של המוצר פייסבוק לייט המאפשר לתושבי מדינות מתפתחות להתחבר לפייסבוק באמצעות טלפונים ישנים. ביוני 2016 מונה שמחון למנכ"ל המרכז המחקר והפיתוח של פייסבוק ישראל, והחליף את רואי טיגר בתפקיד אשר קודם לתפקיד בכיר יותר במטה האמריקאי של פייסבוק. ביוני 2019 עבר שמחון למטה החברה בקליפורניה. בתקופת כהונתו צמח מרכז המו"פ מ-85 אנשי פיתוח ללמעלה מ-250.
פייסבוק מחזיקה בישראל כ-18 סימני מסחר. לאחר רכישת אונבו החלה להחזיק גם במספר פטנטים הרשומים על שמה.
קרייג ניקולס
קרייג ניקולס (באנגלית: Craig Nicholls; נולד ב-31 באוגוסט 1977), הוא זמר רוק אוסטרלי וסולן להקת הויינז. ניקולס מאובחן עם תסמונת אספרגר שהיא חלק מהקשת האוטיסטית.
ביוגרפיה
ניקולס נולד וגדל בסידני. יש לו שתי אחיות ואח. אביו לימד אותו לנגן בגיטרה כשהיה ילד. את רוב ילדותו בילה בהאזנה לביטלס או בציור. הוא נשר מהתיכון בכיתה י'. מכיוון שהתעניין בציור, הוא החליט להרשם לבית ספר לאומנות, וללמוד ציור. כדי לגייס כסף ללימודים עבד ב"מקדונלד'ס", שם גם הכיר שניים מחברי להקתו לעתיד, "הויינז". כדי להפוך לרביעייה, קרייג הזמין את חברו ללימודים ריאן, להצטרף ללהקה.
קרייג מעולם לא כתב שירים, עד שהלהקה החלה להופיע. הוא סיפר בראיון שברגע שהוא התחיל לכתוב שירים, הוא אהב את זה והמשיך לכתוב עוד ועוד שירים. הוא אומר שהכתיבה היא פורקן בשבילו.
בחודש נובמבר 2004, הוגש נגדו כתב אישום בעוון תקיפת צלמת עיתונות. במהלך משפטו, נודע שלניקולס יש תסמונת אספרגר, שהיא חלק מהקשת האוטיסטית. כשעזב את בית המשפט, צעק קרייג "אני חופשי!".
קרייג היה בטיפול גמילה 6 חודשים, בעקבות התמכרותו למזון מהיר ומריחואנה.
הלהקה
הויינז הקליטו את אלבום הבכורה שלהם "Highly Evolved" עם המפיק רוב סקנאף בלוס אנג'לס. במהלך הקלטת האלבום, המתופף דייוויד ואוליף עזב את הלהקה, והמיש רוסר החליף אותו. האלבום מכר מעל 1.5 מיליון עותקים.
בחודש ספטמבר 2002, היו הויינז ללהקה האוסטרלית הראשונה שהופיעה על עטיפת כתב העת רולינג סטון מזה 20 שנה.
אלבומה השני של הלהקה, "Winning Days", יצא ב-29 במרץ 2004. אלבומה השלישי, "Vision Valley", יצא ב-1 באפריל 2006 באוסטרליה, וב-4 באפריל 2006 בארצות הברית. ב-2006 הויינז חזרו להופיע מספר הופעות בודדות.
איי ראש הנקרה
איי ראש הנקרה הם שלושה איים ישראליים, שחף, נחליאלי ותכלת, הממוקמים בים התיכון, כ־800 מטרים ממערב לחוף ראש הנקרה. האיים מהווים יחידה גאולוגית אחת עם איי אכזיב, הנמצאים מדרום להם.
איי ראש הנקרה הם שריד של רכס הכורכר המערבי של מישור חוף הגליל. האיים נוצרו בעקבות תהליכי גידוד שגרמו להרס הרכס, ולנסיגתו של קו החוף מזרחה, כאשר שלושת האיים הם הפסגות הצפוניות השורדות של הרכס. האיים נתונים להשפעה מתמדת של גלי ים, דבר היוצר תהליכים מתמשכים של בלאי וסחיפה בשטחם. עומק המים הממוצע בסביבות האיים הוא בין 7 ל-9 מטר. איי ראש הנקרה מאופיינים בריבוי ברכות טבעיות ושלוליות, המשמשות אזור מחיה טבעי לבעלי חיים שונים.
איי ראש הנקרה מהווים חלק משמורת ים ראש הנקרה-אכזיב וחלק משמורת איי חוף ראש הנקרה והעלייה עליהם אסורה. האיים הם בין המקומות היחידים בארץ שבהם מקננות הציפורים הנדירות נחליאלי לבן, שחף כספי ושחפית הים. במימי ובשטח האיים קיימת אוכלוסייה מגוונת ועשירה של בעלי חיים הכוללת, בין השאר, שושנות ים, סרטנאים, חלזונות, קיפודי ים מלפפוני ים, וכן מיני דגים רבים.
בימי קדם הייתה לאיים חשיבות כלכלית ומסחרית מסוימת עקב העובדה שהם היו בית גידול לבעלי החיים שמהם הפיקו את צבעי הארגמן והתכלת.
יצחק לוי (מוזיקאי)
יצחק לוי (15 במאי 1919 – 21 ביולי 1977, ו' באב ה'תשל"ז) היה מלחין, אתנולוג וזמר ישראלי. התפרסם במיוחד בזכות ספרו "Chants Judeo-Espanols" ('שירים יהודו-ספרדים'), הידוע יותר בכינוי "ספר הרומנסות של יצחק לוי". לפרסום זה היה תפקיד מכריע בחשיפת השירה הספרדית יהודית למלחינים, מעבדים, מבצעים ולקהל הרחב.
ביוגרפיה
יצחק לוי נולד בשנת 1919 במניסה המרוחקת כ-30 קילומטר מצפון-מערב לאיזמיר שבטורקיה, ועלה לארץ ישראל בהיותו בן 3. למד מוזיקה ופיתוח קול בקונסרבטוריון הארץ-ישראלי למוזיקה ולדראמה בירושלים (כיום האקדמיה למוסיקה ולמחול בירושלים). חיבר מוזיקה לפסוקים מן התנ"ך וכן לפיוטים מכתביהם של משוררי תור הזהב של יהדות ספרד: יהודה הלוי, שלמה אבן גבירול, אבן עזרא ואחרים. כמו כן עסק גם בהלחנת שירים עבריים במיוחד שירי ילדים כמו "במדינת הגמדים" (מאת אלה אמיתן), "לרותי יום הולדת" (מאת יוסף כהן-צדק), "הרקפת" ועוד.
יצחק לוי היה מקורב לקבוצה של פוליטיקאים ועסקנים ספרדיים דוברי לאדינו שהבולטים בהם היו יצחק נבון ויעקב ניצני. בהשפעת אישים אלה וארגונים כגון ועד העדה הספרדית בירושלים החל קול ישראל בשנת 1954 לשדר בשפת הלאדינו. בשנת 1955 נתמנה יצחק לוי למנהל השידורים היומיים בלאדינו בקול ישראל ומ-1963 כיהן כמנהל תוכניות המוזיקה של עדות ישראל. תוך כדי עבודתו ברדיו הוא השיג מימון לאיסוף שירי לאדינו וחזנות ספרדית מפי צאצאי מגורשי ספרד והחל את פעילותו האתנוגרפית הרחבה באיסוף, ריכוז ורישום של השירים והמוזיקה בתווים.
מפעל חייו
יצחק לוי פרסם בין היתר שני ספרי מוזיקה ידועים: ספר של רומנסות ושירי עם יהודיים ספרדיים (הקרוי בקיצור, ושלא בדיוק) "ספר הרומנסות של יצחק לוי" וכן האנתולוגיה לחזנות ספרדית, שכוללת בתוכה פיוטים ושירי קודש בנוסחי כל הקהילות היהודיות הספרדיות בתפוצות, כגון אמסטרדם, איזמיר, טנג'יר וכדומה. את החומר לספרים אלה ליקט יצחק לוי בין היתר מפי קשישים דוברי לאדינו שהכיר בירושלים, עיר מגוריו, החל באמו וכלה בקשישים נוספים שהתוודע אליהם במיוחד למטרה זו. בחיבור נסתייע ביוסף יהודה מרטון. יש מספרים שחלקם אף הגיעו אליו ביוזמתם. הוא הקליט אותם וניסה לתעד את הנעימות בתווים וכמובן לכתוב גם את המילים, מעשה שאינו קל לביצוע, כשמדובר במסורת שבעל פה. רישומיו של לוי מעובדים לפי שיטות המוזיקה המערבית חרף העובדה שהמסורות המוזיקליות של מרבית הקהילות שתיעד אינן כאלו אלא מבוססות על תורת המקאם, ובשל כך אתנומוזיקולוגים החוקרים את המסורת המוזיקלית של יהדות ספרד ממעטים להשתמש בעבודתו.
במסגרת תפקידו בקול ישראל יזם יצחק לוי הקלטות של זמרים מקצועיים לשירי הלאדינו והפיוטים, שהעלה על הכתב ופרסם בשני ספריו. הבולט ביניהם הוא יהורם גאון, שהיה כבר זמר מוכר כשיצחק לוי עודד אותו להקליט שירים בלאדינו. בנוסף לכך היה שותפו של יצחק נבון ביצירת המחזמר המצליח בוסתן ספרדי. גם מחוץ לישראל משתמשים אמנים, המתמחים במוזיקה יהודית ספרדית, בספריו ומקליטים מהשירים, הרשומים שם בתוים. הזמר לוליק הקדיש את תקליטו "רומנסות ספרדיות" (1980) לזכרו של יצחק לוי. אלבומו של שלמה ארצי "רומנסה ופיוט" (1977), נוצר בעידודו ובעצתו של יצחק לוי, שנפטר בטרם ראה התקליט אור.
לוי נפטר ב-21 ביולי 1977 בבית חולים הדסה בירושלים. ארכיונו, ובו יצירות וטרנסקריפציות, שמור בספרייה הלאומית.
בתו, יסמין לוי, היא זמרת ההולכת בדרכו ומשמרת את שירת הלאדינו.
תקליטים
שני אלבומים מהקלטותיו יצאו ביוזמת 'קול ישראל' רק לאחר מותו - בשנת 1980 ובשנת 2001. האלבום, שיצא בשנת 2001, נקרא: "שירת חייו של יצחק לוי: רומנסות ושירים של יהדות ספרד". זהו דיסק כפול ובו 63 רומנסות ושירים בלאדינו ובעברית (I. רומנסות ושירים בלאדינו; II. שירים ליטורגיים, שירי לאדינו מתורגמים לעברית ושירי ילדים). החומר נאסף מתוך ספרי הרומנסות והשירים שליקט לוי בסיוע הרשות הלאומית לתרבות הלאדינו ורשת א' של קול ישראל. את הדיסקים ערך חיים צור ואת החוברת המצורפת להם ערכה מתילדה כהן סראנו. הזמרים: יצחק לוי, כוכבה לוי, יסמין לוי ויהודית אלכסנדרוני.
קישורים חיצוניים
מפרי עטו:
אלסטייר וינדזור, דוכס קונוט וסטראת'רן
ביוגרפיה
אלסטייר נולד ב-9 באוגוסט 1914, בבית הוריו ברחוב מאונט שבשכונת מייפייר בלונדון (המבנה משמש כיום את שגרירות ברזיל בבריטניה).
אביו היה ארתור, נסיך קונוט, בנם היחיד של הנסיך ארתור, דוכס קונוט וסטראת'רן ושל לואיזה מרגרטה, נסיכת פרוסיה, ואמו הייתה אלכסנדרה, נסיכת קונוט.
אלסטייר נשא את התואר "הוד מעלתו הנסיך" בשל היותו נינה של המלכה ויקטוריה.
אלסטייר הוטבל בבית הוריו, וסנדקיו היו המלך ג'ורג' החמישי, המלכה אלכסנדרה, אלפונסו השלושה עשר, מלך ספרד (אשר לא נכח בטקס), הנסיכה מרי, הנסיכה לואיז, דוכסית ארגייל, וסבו, הנסיך ארתור.
אביו, הנסיך ארתור מקונוט, נפטר ב-12 בספטמבר 1938 ולכן במותו של סבו, ב-26 בינואר 1942 ירש אלסטייר את התואר דוכס קונוט וסטראת'רן, וזאת על אף שמדובר בדוכסות אשר שטחה נמצא למעשה בשטח רפובליקת אירלנד אשר קיבלה עצמאות בשנת 1922. כמו כן ירש אלסטייר את התואר רוזן ססקס.
אלסטייר נפטר באחוזת רידו שבאוטווה, בהיותו אורחם של המושל הכללי ושל רעייתו, הנסיכה אליס, רוזנת אתלון. ככל הנראה אלסטייר נרדם או התעלף מול חלון פתוח באחד מחדרי הטירה וקפא למוות במהלך הלילה.
לאחר מותו, בלא ילדים, בוטל התואר "דוכס קונוט וסטראת'רן". דודנו, ג'יימס קרנגי ירש את התואר לדוכסות פייף ורוזנות מקדאף.
שלט אצולה
בשנת 1942, עת ירש את דוכסות קונוט וסטראת'רן, הוענק לאלסטייר שלט אצולה. השלט כלל את הרביעים הראשון והרביעי של שלט האצולה של סבו (שהיה למעשה שלט האצולה המלכותי, כאשר בתגי השלט הראשון והשלישי היו פרחי חבצלת כחולים, ותגים השני והרביעי צלבים), רביע הכולל את סמל פיף ורביע הכולל את סמל דאף.
Sorrow Throughout the Nine Worlds
Sorrow Throughout the Nine Worlds (מאנגלית: צער בתשעת העולמות) הוא מיני אלבום של להקת הדת' מטאל המלודי השוודית אמון אמארת'.
רשימת שירים
כל השירים נכתבו והולחנו על ידי אמון אמארת'.
מבצעים
אמון אמארת'
ראשונים
בתולדות עם ישראל, הראשונים הם גדולי הרבנים היהודיים שפעלו בין המאה ה-11 והמאה ה-15 בקירוב. המושג "ראשונים", משמש בעיקר בהקשר של השתלשלות ההלכה ופרשנות התלמוד. תקופת הראשונים באה אחרי תקופת הגאונים ולפני תקופת האחרונים, ונודעה לה חשיבות רבה בעיצוב עולם ההלכה וביצירת ארון הספרים היהודי. מראשוני הראשונים היו רבנו גרשום, רבנו חננאל ורב ניסים גאון שפתחו את התקופה והעמידו תלמידים רבים, מאחרוני הראשונים היו הר"ן, הריב"ש והמהרי"ק, וחכמי ההלכה שבדורות הבאים כבר מכונים אחרונים.
בין הרבנים המוכרים בתקופת הראשונים: הרי"ף, רש"י, בעלי התוספות, הרמב"ם, הרא"ש, בנו רבי יעקב בן אשר, הרמב"ן ומאות נוספים שיצרו בתחומי ההלכה, פרשנות המקרא והתלמוד, הפילוסופיה היהודית, המיסטיקה היהודית, השירה, הפיוט ועוד.
ראשית תקופת הראשונים
אין תאריך מוגדר לתחילת תקופת הראשונים. בדרך כלל נהוג לציין את תום תקופת הגאונים עם מותו של רב האי גאון בשנת ד' אלפים תשצ"ח (1038) וסגירת ישיבת פומבדיתא שנתיים לאחר מכן, וסביב אותה תקופה נסגרה גם ישיבת סורא. המעבר מתקופת הגאונים לתקופת הראשונים מתאפיין בירידת קרנה של יהדות בבל שהיוותה את מרכז פסיקת ההלכה בזמן הגאונים, ובמעבר הקהילות היהודיות והיצירה היהודית לאירופה, לספרד ולצפון אפריקה. מעבר זה בא לידי ביטוי ביחס ליהדות ספרד וליהדות צפון אפריקה ב"מעשה ארבעת השבויים", על ארבעה רבנים חשובים שנשבו בדרך מבארי והובאו לספרד ולצפון אפריקה, שהתפרסם במיוחד עקב העובדה כי הוא מסמל את מעבר עולם התורה וההלכה - מערבה. ביחס ליהדות אשכנז, נהוג לקבוע את ראשית הפעילות לפי מעברה של משפחת קלונימוס מאיטליה לגרמניה, ולמעשה ייסוד יהדות גרמניה במחצית המאה העשירית.
מוקדי היצירה בתקופת הראשונים
היצירה בתקופת הראשונים התרכזה בשני מוקדים גאוגרפיים - האחד באשכנז (גרמניה) וצרפת, והאחר בספרד - לרבות צפון אפריקה. בתווך פעלה יהדות פרובאנס, ובמקביל יהדות איטליה ועוד.
בין יהודי ספרד ליהודי אשכנז היו הבדלים רבים בדרכי החיים ובאופי היצירה, דבר שלבסוף הוביל להבדלי המנהגים בין האשכנזים לספרדים. בספרד נשמר מבנה הקהילה שאפיין את יהדות בבל בתקופת הגאונים, של הנהגה תורנית מרכזית שעל פיה יישק דבר, ומקור כוחה וסמכותה מן התלמוד הבבלי שנלמד בישיבות. לעומת זאת באשכנז ובצרפת הייתה אוטונומיה רבה לקהילות, והן נטו לשמר ולפתח מסורות ומנהגים שונים במקומות בהם חיו. העיסוק הלא-הלכתי בספרד נטה יותר לצד הפילוסופיה והקבלה, ואילו באשכנז נטה יותר לצד האגדה והמדרש. בספרד המוסלמית היה גם, בעיקר במחצית הראשונה של תקופת הראשונים, מצב ייחודי שבו העוצמה הפוליטית והתרבותית לא הייתה בידי הרבנים דווקא אלא אצל אנשי החצר, המשכילים והמשוררים (כשהם כולם אנשי תורה ומקיימי מצוות). זו הייתה מציאות נדירה, שלא נמצאה כמותה באשכנז ולא בשאר הקהילות היהודיות עד העת החדשה.
ישראל והעמים בתקופת הראשונים
חיי היהודים באירופה בימי הביניים מתאפיינים במעברים תכופים מתקופות של שלווה יחסית לתקופות של רדיפות, פרעות וגירושים. המאה ה-11 הייתה נוחה יחסית ליהודים: בספרד המוסלמית (אל-אנדלוס) היה תור הזהב בעיצומו, ובגרמניה הלך והתבסס היישוב היהודי. אולם בסוף המאה בא מסע הצלב הראשון (1096), שבהיסטוריה של יהדות אשכנז מוכר כפרעות תתנ"ו או "גזירות שו"ם", ובעקבותיו עבר מרכז הכובד התורני לצרפת ופרובאנס.
במאה ה-12 התעשר מאוד לימוד התורה בצרפת, על רקע עושר מקביל בתרבות הכללית בצרפת, בתקופה המכונה "הרנסאנס של המאה ה-12". בספרד, לעומת זאת, סימנה המאה ה-12 את סופו של תור הזהב, עם התקדמות הכיבוש הנוצרי (רקונקיסטה).
במאה ה-13 הייתה תקופה נוספת של שלווה יחסית: בצרפת ובאשכנז הנוצרית (ממלכת פרנקיה המערבית והמזרחית, כיום בצרפת ובגרמניה) התקיימה פעילות לימודית רבה ונוסדו האוניברסיטאות הראשונות, אבל החלו גם סימנים של הרעת היחס אל היהודים: ויכוחים פומביים, בדרך כלל כפויים, בין מלומדים יהודים ונוצרים, ושרפת התלמוד במשפט פריז. בספרד התאוששה היצירה היהודית ממאורעות הכיבוש הנוצרי, ובדרך כלל נטו המלכים הנוצרים חסד ליהודים (למרות אירועים מקומיים כגון ויכוח ברצלונה).